เกษตรจังหวัดชัยนาทตรวจสอบพื้นที่เสียหายจากภัยพิบัติ และดำเนินการให้ความช่วยเหลือเบื้องต้น
นายสุขชัย เจรียงประเสริฐ เกษตรจังหวัดชัยนาท กล่าวว่า ตามที่ได้เกิดเหตุอุทกภัย อันเนื่องมาจากหย่อมความกดอากาศต่ำปกคลุมประเทศไทย ประกอบกับลมมรสุมตะวันตกเฉียงใต้ที่พัดปกคลุมทะเลอันดามันและมีกำลังแรงขึ้น ทำให้ประเทศไทยมีฝนตกหนักถึงหนักมาก โดยเฉพาะจังหวัดชัยนาทยังคงมีฝนตกต่อเนื่อง ก่อให้เกิดความเสียหายกับพื้นที่การเกษตรในเขตพื้นที่อำเภอมโนรมย์ อำเภอหันคา และอำเภอเนินขาม ตั้งแต่วันที่ 26 พฤษภาคม 2560 เป็นต้นมา และภัยยังไม่ยุติ ซึ่งจังหวัดได้ประกาศเขตการให้ความช่วยเหลือแล้วจำนวน 3 อำเภอ ได้แก่ อำเภอมโนรมย์ ได้รับความเสียหาย 3 ตำบล ประกอบด้วย ตำบลไร่พัฒนา ตำบลหางน้ำสาคร และตำบลอู่ตะเภา เกษตรกรได้รับความเสียหายทั้งหมด จำนวน 90 ราย พื้นที่การเกษตรเสียหาย เป็นนาข้าวจำนวน 607.25 ไร่ พืชไร 728.25 ไร่ รวมพื้นที่เสียหาย 1,335.50 ไร่, อำเภอหันคา ได้รับความเสียหาย 1 ตำบล ได้แก่ ตำบลบ้านเชี่ยน เกษตรกรได้รับความเสียหายจำนวน 6 ราย พื้นที่การเกษตรเสียหาย เป็นนาข้าวจำนวน 10 ไร่ พืชไร่ จำนวน 15 ไร่ รวมพื้นที่เสียหาย 25 ไร่ และอำเภอเนินขามได้รับความเสียหาย3ตำบลได้แก่ ตำบลกะบกเตี้ย ตำบลสุขเดือนห้า และตำบลเนินขาม เกษตรกรได้รับความเสียหายจำนวน 208 ราย พื้นที่การเกษตรเสียหาย เป็นนาข้าวจำนวน 26 ไร่ พืชไร่ จำนวน 1,175 ไร่รวมพื้นที่เสียหาย 2,51.50ไร่ รวมเกษตรกรที่ได้รับความเสียหายเสียหาย 304 ราย พื้นเสียหายทั้งหมด 3 อำเภอ รวม 2,561.50 ไร่ 

 หลักเกณฑ์การให้ความช่วยเหลือช่วยเหลือ ให้ดำเนินการให้ความช่วยเหลือผู้ประสบภัยพิบัติเป็นเงิน ในลำดับแรกแก่ผู้ประสบภัยพิบัติที่ขึ้นทะเบียนกับหน่วยงานที่กำกับดูแลเกษตรกรแต่ละด้านของกระทรวงเกษตรและสหกรณ์ก่อนเกิดภัยพิบัติแล้วเท่านั้น กรณีพื้นที่ทำการเพาะปลูกมีพืชตายหรือเสียหายโดยสิ้นเชิง ให้ช่วยเหลือตามจำนวนพื้นที่เพาะปลูกที่เสียหายจริง ไม่เกินรายละ 30 ไร่ ในอัตรา ดังนี้ ข้าวไร่ละ 1,113 บาทพืชไร่ ไร่ละ 1,148 บาท พืชสวนและอื่นๆ ไร่ละ 1,690 บาท

ส.ปชส.ชัยนาท